《秋江离思送朱大之京》
明代·高柄

暮色带远屿，大江浩悠悠。临分未能别，红叶满汀洲。

夫子何所未，绮纨上国游。凉风吹飞旆，沙路鸣紫骝。

载酒江上石，把杯对高秋。遥山微雨晴，夕阳在孤舟。

海茜去翩翩，焉能狎群鸥。青云可翘首，沧波正安流。

作者简介：（1350—1423）明福建长乐人，更名廷礼，字彦恢，号漫士。永乐初，以布衣召入翰林，为待诏，升典籍。博学能文，尤长于诗，为闽中十才子之一。又工书画，时称三绝。书得汉隶笔法，画源于米芾父子。有《唐诗品汇》等。